יסמין סאקס פרידמן

יסמין סאקס-פרידמן (נולדה ב־12 ביוני 1973, י"ב בסיון ה'תשל"ג) היא חברת הכנסת מטעם יש עתיד.

ביוגרפיה
יסמין פרידמן נולדה בבאר שבע. היא פועלת לקידום זכויות בעלי חיים, ומובילת מאבקים למען דיור ציבורי. עם הקמת "יש עתיד" הצטרפה לפעילות המפלגתית ובהמשך מונתה למנהלת מחוז באר שבע בתנועת "יש עתיד".

בבחירות לרשויות המקומיות ב-2013 היא נבחרה לחברת מועצת העיר באר שבע מטעם סיעת "אור" בראשות משה ינאי שזכתה בשני מנדטים. לקראת הבחירות ב-2018 היא פרשה מסיעת "אור" והקימה את סיעת "קהילה" שזכתה במנדט אחד בבחירות אלו. במועצת העירייה כיהנה כיושבת ראש הוועדה העירונית לאיכות הסביבה ובעלי חיים. בראש רשימת "יש עתיד" הייתה לראשת הסיעה הראשונה במועצת העיר באר שבע.

בבחירות לכנסת העשרים וארבע הוצבה במקום ה־19 של רשימת יש עתיד, שזכתה ב-17 מנדטים. עם זאת, לאחר כניסתה של יש עתיד לממשלת ישראל השלושים ושש והפסקת חברותה של השרה אורנה ברביבאי במסגרת החוק הנורווגי, היא הושבעה כחברת הכנסת העשרים וארבע. בבחירות לכנסת העשרים וחמש הוצבה במקום ה-20 ברשימה, ונבחרה שנית לכנסת.

חיים אישיים
פרידמן, נשואה ואם לבן, ומתגוררת בבאר שבע. מנהלת אורח חיים טבעוני. היא בוגרת תואר ראשון במינהל ציבורי באוניברסיטה הפתוחה, ובוגרת מכון מנדל למנהיגות בנגב.

קישורים חיצוניים 

 תוכנית מנדל למנהיגות אזורית בבאר שבע: מחזור ג' באתר מכון מנדל למנהיגות בנגב

הערות שוליים

חברי מועצת העיר באר שבע
בוגרות האוניברסיטה הפתוחה
בוגרי האוניברסיטה הפתוחה
חברי הכנסת העשרים וארבע
חברות הכנסת העשרים וארבע
חברי הכנסת העשרים וחמש
חברות הכנסת העשרים וחמש
חברי הכנסת העשרים וארבע: חברי כנסת מכהנים במסגרת החוק הנורווגי
חברות כנסת מטעם יש עתיד
חברי כנסת מטעם יש עתיד
חברי כנסת צמחונים
ישראלים שנולדו ב-1973
ישראליות שנולדו ב-1973